=== Organisatorisk virke ===
Livet som kunstner var gået godt for Olga Lau. Men hun havde skarpt øje for den manglende ligestilling mellem kvindelige og mandlige kunstnere og var et aktivt medlem af [[Kvindelige Kunstneres Samfund]], som stiftedes i 1916. Hun var medlem af bestyrelsen 1921-1927. Kunsthistorikeren Sofie Olesdatter Bastiansen beskriver det faglige arbejde i foreningen, og hun tager afsæt i en skrivelse, Kvindelige Kunstneres Samfund sendte til [[Det Kongelige Akademi for de Skønne Kunster|Akademirådet]] i 1924, som protest mod, at rådet efter maleren Olga Jensens udtrædelse atter stod uden et kvindeligt medlem: "I KKS-arkivet findes to udkast til protestskrivelsen til Akademirådet sendt i 1924. Èt skrevet med Olga Laus karakteristiske håndskrift og et maskinskrevet. Det maskinskrevne er dateret 12. marts 1924 og adresseret til [[Elisabeth Neckelmann]], der bliver bedt om at overveje udkastet, med hilsen fra Sophie Pedersen og Julie Madsen. På bestyrelsesmødet to dage senere blev formuleringerne diskuteret og den endelige protest vedtaget. Særligt ét ord ændrer tone og betydning: hvor kravet om et kvindeligt medlem af Akademirådet går fra et "ønske" til med Neckelmanns rettelse til at blive til "forlange".<ref>Sofie Olesdatter Bastiansen: "Papir, sider, blæk og blyant - KKS-arkivet som forhandler af kunsthistorie", s. 47 i ''100 års øjeblikke - Kvindelige Kunstneres Samfund".'' Udgivet af Kvindelige Kunstneres Samfund 2014 på forlaget Saxo. Redaktører Charlotte Glahn og Nina Marie Poulsen. {{ISBN|978 87 7081 041 8}}</ref> Protestskrivelsen vandt ikke genklang i Akademirådet, og enden på historien blev, at Kvindelige Kunstneres Samfund valgte at opstille sin egen liste til [[Kunstnersamfundet]]<nowiki/>s valg af tre medlemmer til Akademirådets malersektion i 1925. Opstillingslisten var underskrevet af de opstillede kunstnere og stillerne [[Helvig Kinch]], Olga Lau, [[Marie Henriques]], Marie Graae, [[Sophie Pedersen]] og Elisabeth Neckelmann. Strategien virkede imidlertid ikke; det var på det tidspunkt ikke muligt at få stemmer nok til kvindelige kandidater på egen liste.<ref>Hanne Abildgaard: "Udstillingsstrategier i et mandsdomineret miljø", s. 268 og 351 i ''Astrid Holm & Co,'' forskningsbaseret tekst til udstillingen af samme navn. Udgivet af Øregaard Museum 2019. {{ISBN|978 87 996454 5 9}}</ref>
Personbillede_savnes Kunst Maleri